CELEX: 32017D0721
Language: hu
Date: 2017-04-20 00:00:00
Title: A Bizottság (EU) 2017/721 végrehajtási határozata (2017. április 20.) a VectoBac 12AS biocid termék forgalmazásával és felhasználásával kapcsolatban Svédország által az 528/2012/EU európai parlamenti és tanácsi rendelet 55. cikkének (1) bekezdésével összhangban hozott intézkedés meghosszabbításáról (az értesítés a C(2017) 2435. számú dokumentummal történt)

22.4.2017   
            
            
               HU
            
            
               Az Európai Unió Hivatalos Lapja
            
            
               L 106/12
            
         A BIZOTTSÁG (EU) 2017/721 VÉGREHAJTÁSI HATÁROZATA
   (2017. április 20.)
   a VectoBac 12AS biocid termék forgalmazásával és felhasználásával kapcsolatban Svédország által az 528/2012/EU európai parlamenti és tanácsi rendelet 55. cikkének (1) bekezdésével összhangban hozott intézkedés meghosszabbításáról
   
      
         (az értesítés a C(2017) 2435. számú dokumentummal történt)
      
   
   (Csak a svéd nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 55. cikke (1) bekezdésének harmadik albekezdésére,
   mivel:
   
               (1)
            
            
               Az 528/2012/EU rendelet 55. cikke (1) bekezdése első albekezdésének értelmében Svédország 2016. szeptember 6-án határozatot fogadott el a VectoBac 12AS forgalmazásának és számos svédországi szennyvíztisztító telepen az árvaszúnyogok elleni védekezésre történő felhasználásának a 2017. március 5-ig tartó időszakra való engedélyezéséről (a továbbiakban: intézkedés).
            
         
               (2)
            
            
               2016. október 28-án a Bizottsághoz megérkezett Svédország indokolással ellátott kérelme, amelyben az 528/2012/EU rendelet 55. cikke (1) bekezdése harmadik albekezdése alapján kérelmezte az intézkedés meghosszabbítását. Az indokolással ellátott kérelem azon az érvelésen alapult, hogy a svédországi szennyvíztisztító telepek igen sajátos körülményei között a VectoBac 12AS nélkülözhetetlen az árvaszúnyogok elleni védekezéshez.
            
         
               (3)
            
            
               A VectoBac 12AS hatóanyaga a H14 szerotípusú Bacillus thuringiensis subsp. israelensis AM65-52 törzse és a termék a az 528/2012/EU rendelet V. mellékletében meghatározott 18. terméktípusba tartozik. A Svédország által rendelkezésre bocsátott információk szerint az intézkedés meghosszabbítása a szennyvíztisztító telepek dolgozóinak védelme érdekében szükséges. Az említett információk azt mutatták, hogy a kifejlett árvaszúnyogoknak való hosszan tartó foglalkozási expozíció és potenciális szenzibilizáció asztma és allergiás reakciók kialakulásához vezethet, ami súlyosabb esetekben anafilaxiát válthat ki.
            
         
               (4)
            
            
               Svédország azt állította, hogy a múltban számos kutatási kísérlet esetében engedélyezték a VectoBac 12AS használatát. E kísérletek felfedték, hogy az alternatív módszerek, beleértve a fizikai módszereket is, nem biztosítottak megfelelő megoldást az árvaszúnyogok elleni hatékony védekezéshez. Ezen túlmenően, a szennyvíztisztító telepek sajátos szükségletei miatt más biocid termékek az alkalmazás és a hatékonyság tekintetében nem bizonyultak megfelelőnek.
            
         
               (5)
            
            
               Mivel az árvaszúnyogok elleni megfelelő védekezés hiánya közegészségügyi veszélyekhez vezethet és a védelem más eszközökkel nem biztosítható, bizonyos feltételekkel indokolt engedélyezni Svédországnak az intézkedés meghosszabbítását.
            
         
               (6)
            
            
               Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
            
         ELFOGADTA EZT A HATÁROZATOT:
   1. cikk
   Svédország összesen legfeljebb 550 napos időtartamra meghosszabbíthatja intézkedését, amelynek keretében engedélyezi, hogy a VectoBac 12AS biocid terméket – az illetékes hatóságok felügyelete mellett – forgalmazzák és a szennyvíztelepeken, árvaszúnyogok elleni védekezés céljából felhasználják.
   2. cikk
   Ennek a határozatnak a Svéd Királyság a címzettje.
   
      Kelt Brüsszelben, 2017. április 20-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 167., 2012.6.27., 1. o.